钦定古今图书集成/明伦汇编/氏族典/第441卷 > 《廖用贤尚友录》 > 蒋必胜
## 钦定古今图书集成/明伦汇编/氏族典/第441卷 > 《廖用贤尚友录》 > 蒋必胜

按《万姓统谱》：必胜字质甫。元末以明经教授高邮池
州，升庆元主簿。轻财好义，建东湖书院，捐田地山二
千馀亩，以供春秋祀事，师生廪饩之用。常延文士杨
维桢为馆宾，与弟必寿等俱好义，人谓之“义门。”蒋子
毅洪武初，以人材举为刑部侍郎。